9. klase

**Modulis: Plaukstošas attiecības**

**Tēma: Veselīgas attiecības**

**Tēmas atsegums**

**Tēmas apguve strukturēta trīs nodarbībās:**

1. nodarbība - Pārvarēt sēras

2. nodarbība - Eksistenciālās problēmas

3. nodarbība - Vienaudžu izdarītais spiediens

**Tēmas apguves mērķi**

***Zināšanas: veicināt izpratnes veidošanos par to,***

* kāda ir sēru un smagu zaudējumu būtība;
* kādas ir iespējamās pozitīvās reakcijas, lai pārvarētu sēras un smagu zaudējumu;
* kā palīdzēt pārvarēt sēras sev un citiem;
* ka dažādās civilizācijās un kultūrās var būt dažādi skatījumi uz cilvēka dzīvē svarīgiem eksistenciāliem jautājumiem;
* kas ir eksistenciāli jautājumi un kāda ir to nozīme cilvēka dzīvē un cilvēces vēsturē;
* kādas var būt cilvēku izjūtas un reakcijas krīzes situācijās;
* kā eksistenciālas problēmas saistītas ar ģeniālu mākslas darbu tapšanu un izpratni par tiem;
* kāda ir vienaudžu izdarītā spiediena nozīme dažādās attiecībās;
* kādas stratēģijas izmantot, lai nepakļautos vienaudžu izdarītajam spiedienam un bara instinktam;
* kā atbalstīt citus skolēnus un līdzcilvēkus, kas pakļauti spiedienam.

***Morālās prasmes: sekmēt šādu morālo ieradumu veidošanos bērnos:***

* spēt pieņemt zaudējumu;
* sniegt atbalstu citiem, kad viņi sēro;
* meklēt palīdzību un atbalstu no citiem, ja tas nepieciešams;
* teikties pēc patiesības;
* meklēt dzīvei dziļāku pamatojumu un jēgu, veidojot savu personisko vērtību un motivācijas sistēmu;
* nepakļauties citu izdarītajam spiedienam;
* ticēt saviem spēkiem;
* sniegt atbalstu citiem, kas pakļauti spiedienam.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Ģimene, cilvēka cieņa, dzīvība, kultūra, brīvība | Cilvēks, mīlestība, rūpes, patiesība, harmonija, miers, saskaņa |
| **Tikumi** | Līdzcietība, drosme, solidaritāte, gudrība, tolerance, savaldība | Empātija, līdzjūtība, pārliecinātība, iejūtība, patstāvība |

**Tikumu praktizēšanas iespējas**

* Skolēni var izspēlēt lomu spēli – situāciju starp diviem draugiem, no kuriem viens piedzīvojis zaudējumu, parādot reakcijas, kas varētu būt pieņemamas šādā situācijā.
* Skolēni var izveidot raidierakstu ar klasesbiedru, pārrunājot, kā nepakļauties vienaudžu izdarītajam spiedienam.